Donatas Ulvydas

Donatas Ulvydas (g. 1975 m. birželio 1 d. Šiauliuose) – filmų, reklamų, muzikinių vaizdo klipų, televizijos laidų režisierius bei scenaristas.

Biografija 
Mokėsi Šiaulių 9-ojoje vidurinėje mokykloje. 1999 m. baigė Kino bei TV režisūros ir filmų gamybos specialybę Lietuvos muzikos ir teatro akademijoje, kurso vadovas Henrikas Šablevičius.

1994 m. įkūrė „Vasaros vaidybos studiją“, vėliau tapusia „Summer Media Studio“. 2002 m. įkūrė filmų ir vaizdo klipų gamybos įmonę „Kino komanda“.

2006 m. režisavo grupės „LT United“ pasirodymą Eurovizijos dainų konkurse Graikijoje, kuriame grupė laimėjo šeštą vietą.

Apdovanojimai 
 1999 m. muzikinių vaizdo klipų konkurso „Edvės“ (LTV) geriausias metų muzikinis vaizdo klipas „Mono arba Stereo“ (atlikėjas Andrius Mamontovas)
 2009 m. „Sidabrinės gervės“ geriausio metų režisieriaus ir scenarijaus apdovanojimai bei geriausio dokumentinio filmo nominacija už filmą „Vabzdžių dresuotojas“
 2012 m. „Sidabrinės gervės“ nominacija už geriausią pilnametražį vaidybos filmą „Tadas Blinda. Pradžia“
 2013 m. „Sidabrinės gervės“ nominacija už geriausią pilnametražį vaidybos filmą „Valentinas vienas“
 2017 m. „Sidabrinės gervės“ nominacijos už geriausią pilnametražį vaidybos filmą bei profesinės meistrystės darbą „Emilija iš Laisvės alėjos“

Filmografija 
 2019 m. „Valstybės paslaptis" – dokumentinis filmas apie prezidentę Dalią Grybauskaitę.
 2019 m. „Ir visi jų vyrai“
2017 m. „Emilija iš Laisvės alėjos“
2014 m. „Šventa karvė“
2013 m. „Kaip pavogti žmoną“
2013 m. „Valentinas vienas“
2010 m. „Tadas Blinda. Pradžia“ – vaidybinis kino filmas apie jau mitu tapusį ir visiems lietuviams gerai žinomo svieto lygintojo Tado Blindos asmenybės užuomazgas.
 2009 m. „Prezidentės portretas“ – dokumentinė TV apybraiža apie naujai išrinktą Lietuvos prezidentę Dalią Grybauskaitę.
 2008 m. „Vabzdžių dresuotojas“ – dokumentinis/vaidybinis filmas apie lėlinės animacijos pradininką Vladislovą Starevičių.
 2000 m. „Foje filme 14“ – dokumentinis filmas iš archyvinės medžiagos apie Lietuvos pop grupės „Foje“ keturiolika metų scenoje.

Muzikiniai vaizdo klipai 
 2006 m. „LT United“ – „We are the winners“
 2005 m. Linas ir Simona – „What happened to your love“
 1999 m. Andrius Mamontovas – „Mono arba stereo“
 1998 m. „Biplan“ – „Labas rytas“

Šaltiniai

Nuorodos 
 

Lietuvos kino režisieriai
Lietuvos scenaristai